Държавен вестник, бр. 97, 2012 г., стр. 151

БРОЙ  97	
Д Ъ Р Ж А В Е Н  В Е С Т Н И К 	
СТР.  151  
4. задълженията на концесионера за из­
граждане и поддържане със свои средства на 
инфраструктура и съоръжения за обществено 
ползване на свободните ресурси минерална вода, 
невключени в концесионния договор.
Важно ограничително условие е предвидено 
по отношение на концесиите за добив за бути­
лиране – от едно находище на минерална вода 
се предоставя концесия за добив за бутилиране 
само на един концесионер, с изключение на 
находищата, определени като райони по прило­
жение № 2 от ЗВ.
3.2. Предоставяне на концесия при условията на 
§ 133 от ПЗР към ЗИД на ЗВ
Законодателят предвиди изключение от об­
щите правила за предоставяне на концесия с 
приемането на изменение в ЗК (чл. 17, ал. 1, 
т. 2) във връзка с влизането в сила на § 133 
от ПЗР към ЗИД на ЗВ, считано от 1.01.2011 г. 
§ 133 от ПЗР към ЗИД на ЗВ предвиди възмож­
ност министърът на околната среда и водите 
да предостави безвъзмездно, за управление и 
ползване на съответните общини, за срок 25 
години, минералните води от находищата по 
приложение № 2 към чл. 14, т. 2 ЗВ, от които не 
са осъществени: 1). концесии за добив на минерална 
вода и не са подадени молби за предоставяне на 
концесии за минерални води; 2). разрешителни за 
водовземане за питейно-битово водоснабдяване 
на повече от една община; 3). разрешителни за 
ползване на повече от 51 на сто от утвърдените 
експлоатационни ресурси на находището, наложи 
изменение и в Закона за концесиите (ЗК). 
Изменението на ЗК, резултат от влизането в 
сила на § 133 от ПЗР към ЗИД на ЗК, предвиди 
предоставянето на концесия за добив на мине­
рална вода при условията на § 133, ал. 7, т. 1, 
б. „б“ да се осъществява от общината, получила 
право на ползване и управление върху минерално 
находище, въпреки че не е титуляр на правото 
на собственост.  
Съгласно чл. 17, ал. 1, т. 2 ЗК (доп., ДВ, бр. 
50 от 2011 г., в сила от 1.07.2011 г.) „...Общинският 
съвет е Концедент – за обектите, представля­
ващи общинска собственост, и за находищата 
на минералните води – изключителна държавна 
собственост, които са предоставени безвъзмездно 
за управление и ползване на общините по реда на 
§ 133 от преходните и заключителните разпоредби 
на Закона за изменение и допълнение на Закона за 
водите (ДВ, бр. 61 от 2010 г.)...“. 
На основание чл. 19, ал. 2 ЗК (доп., ДВ, бр. 50 
от 2011 г., в сила от 1.07.2011 г.) подготвител­
ните действия и внасянето на предложение за 
предоставяне на концесия за обект – общин­
ска собственост, и за находище на минерална 
вода – изключителна държавна собственост, 
което е предоставено безвъзмездно за управление 
и ползване на общината по реда на § 133 от ПЗР 
на ЗИД на ЗВ (т. нар. „общинска концесия“), се 
осъществяват от кмета на съответната община.
Прилагането на § 133 от ПЗР към ЗИД на ЗВ 
след влизането му в сила създаде предпоставки 
за по-рационално и икономически обосновано 
управление на минералните води, тъй като пре­
достави възможност общините, на чиято тери­
тория са разположени находищата, да създадат 
условия за тяхното по-ефективно управление. 
Задълженията, установени от законодателя в 
тежест на кметовете на общините, получили 
право на ползване и управление по този ред, 
гарантират, че връзката със специализираната 
държавна администрация, натоварена с кон­
тролни правомощия по см. на ЗВ, няма да бъде 
прекъсвана. Част от тези задължения, предви­
дени в § 133, ал. 7, т. 2 от ПЗР към ЗИД на ЗВ, 
които осигуряват правилна и законосъобразна 
експлоатация на минералните води, са кметът 
на съответната община да:
а) стопанисва и поддържа в изправност съ­
оръженията в съответствие с изискванията на 
Наредба № 1 от 10.10.2007 г. за проучване, полз­
ване и опазване на подземните води;
б) осигурява ползването на минералната 
вода, без да нарушава обществените интереси 
и в интерес на населението;
в) изпраща копия на издадените разреши­
телни в Министерството на околната среда и 
водите и ги публикува на интернет страницата 
на съответната община;
д) ежегодно до 31 март представя на министъра 
на околната среда и водите отчет за ползването 
на минералните води, включващ: 
· баланс на ресурсите на находището; 
· баланс по водовземни съоръжения, посоч­
ващ утвърдения технически възможен дебит на 
всяко съоръжение, предоставения за ползване 
дебит от всяко съоръжение и свободния дебит 
от всяко съоръжение, както и 
· списък на водоползвателите с данни за 
фактически използваните през годината обеми 
минерална вода.
Успешното прилагане на този нов модел на 
управление на минералните води, които попа­
дат в хипотезата на § 133 от ПЗР към ЗИД на 
ЗВ, очертава един от стратегическите цели и 
приоритети, а именно: разширяване прилож­
ното поле на възможностите за безвъзмездно 
ползване на находищата от общините, които 
са пряко заинтересовани от ефективността на 
управлението им. Техният интерес произтича 
от възможността за събиране на таксите за во­
довземане, респ. концесионните плащания, при 
предоставянето на концесия, а не на последно 
място – с възможността за осъществяване на 
общо водовземане на минерална вода, по силата 
на решение на съответния общински съвет. В 
този смисъл предвижданията са интересът на 
общините към придобиване право на безвъзмезд­
но ползване и управление на минералните води, 
разположени на тяхна територия, да се засилва, 
което предполага разширяване приложното поле 
на § 133 от ПЗР към ЗИД на ЗВ.
3.3. Предоставяне по право на концесия за добив 
на минерална вода
Особен ред за предоставяне на концесия за 
добив на минерална вода е предвидената в раз­
дел II от ЗВ (нов – ДВ, бр. 47 от 2009 г., в сила от 
23.06.2009 г.) възможност, при която концесия се